Diari Oficial de la Generalitat Valenciana


Sumari del DOGV 3916, del 12-01-2001 (2001/187)

ORDRE de 9 de gener de 2001, de la consellera portaveu del Govern Valencià, per la qual es convoquen 25 beques per a la realització de pràctiques professionals de periodisme i audiovisuals.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3916

Data del DOGV
:   12-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/187


Data del document
:   09-01-2001

Organisme emissor
:   Conselleria del Portaveu del Govern

Tipus de document
:   Ordre

Descriptors 

:   * suport econòmic
    * professió de la comunicació
    * assignació per estudis
    * ajuda pública

ORDRE de 9 de gener de 2001, de la consellera portaveu del Govern Valencià, per la qual es convoquen 25 beques per a la realització de pràctiques professionals de periodisme i audiovisuals. [2001/X187]
  
Antecedents de fet
  
En el marc de la política dirigida a la millora i especialització dels professionals de la comunicació, La Conselleria del Portaveu del Govern de la Generalitat Valenciana, convoca la concessió de beques perquè els joves puguen accedir a la realització de pràctiques professionals, segons el que disposa el Decret 108/1992, de 6 de juliol, del Govern Valencià, pel qual es regula la concessió de beques.
  
L'anterior actuació es troba recollida en els objectius i activitats del programa 71.60.664.10, capítol 4, i existeix prou consignació pressupostària en el projecte del pressupost de la Generalitat Valenciana per a l'exercici de 2001, i la resolució de la convocatòria queda condicionada a l'aprovació de l'exercici.
  
Fonaments jurídics
  
Primer.
  
L'article 47.3 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.
  
Segon.
  
L'article 35 de la Llei 5/1983, de 30 de desembre, de Govern Valencià.
  
Tercer.
  
El Decret 109/2000, de 18 de juliol, del Govern Valencià, pel qual aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
Quart. Ordre de 24 de juliol de 2000, de la Conselleria del Portaveu del Govern, per la qual es deleguen determinades competències en el secretari general de la Presidència.
  
ORDENE
  
1. Convocar 25 beques per a realitzar pràctiques professionals de periodisme i audiovisuals.
  
2. Aprovar les bases que s'adjunten, que han de regir la convocatòria.
  
3. L'import de les beques serà finançat a càrrec de la línia T0592000 del programa 03.54.924.16, capítol 4, del pressupost de la Generalitat Valenciana per a l'any 2001, per una quantia màxima de vint-i-un milions set-centes onze mil pessetes (79.446.892 PTA), equivalents a 130.485,73 euros.
  
4. Contra aquesta ordre que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la seua publicació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que s'utilitze qualsevol altra via que es considere oportuna.
  
València, 9 de gener de 2001
  
La consellera portaveu del Govern,
  
ALICIA DE MIGUEL GARCÍA
  
Bases de la convocatòria per a la concessió de 25 beques per a la realització de pràctiques professionals de periodisme i audiovisuals.
  
1. Objecte
  
Les beques tenen com a objecte la formació complementària i l'especialització de joves professionals de la comunicació periodística i audiovisual, a través de pràctiques en organismes de la Generalitat Valenciana, així com en agències de notícies.
  
2. Nombre i destinació de les beques
  
Es convoquen 25 beques per a la realització de pràctiques de periodisme (tipus PE) i audiovisuals (tipus AU).
  
Mitjançant una ordre de la consellera portaveu del Govern Valencià, i amb caràcter previ a la seua adjudicació s'establirà el nombre de beques per cada tipus així com la seua destinació.
  
3. Dotació, durada i pagament de les beques
  
La dotació de cada una de les beques és de noranta-sis mil quatre-centes noranta pessetes (96.490 PTA) brutes mensuals.
  
El període de gaudi de les beques serà de 9 mesos, i acabarà el 31 de desembre de l'any 2001.
  
No obstant això aquest període podrà prorrogar-se a l'exercici de 2002, amb les condicions següents :
  
El període de pròrroga acabarà amb la incorporació dels becaris/es corresponents a la convocatòria de 2002.
  
El període no excedirà de 3 mesos.
  
L'import de les beques s'abonarà mensualment, previ certificat de la consellera portaveu del Govern Valencià.
  
4. Requisits
  
Els aspirants hauran de reunir els requisits següents, segons el tipus de beca que sol·liciten.
  
Tipus PE: llicenciatura en Ciències de la Informació, branca de Periodisme o llicenciatura en periodisme.
  
Tipus AU: llicenciatura en Ciències de la Informació, branca d'Imatge Visual i Auditiva o llicenciatura en Comunicació Audiovisual.
  
5. Formalització de les sol·licituds
  
El model de sol·licitud estarà a disposició de les persones interessades en els punts següents:
  
- Registre General de la Presidència de la Generalitat Valenciana, c/ Historiador Chabàs núm. 2, de València.
  
- Delegació Territorial del Consell de la Generalitat Valenciana a València, c/ Gregori Gea núm. 2, 4609 València.
  
- Delegació Territorial del Consell de la Generalitat Valenciana a Castelló, c/ Major núm. 78, 12527 Castelló de la Plana.
  
- Delegació Territorial del Consell de la Generalitat Valenciana a Alacant, avinguda del doctor Gadea núm. 10, 03863 Alacant.
  
Els/es candidats/es hauran de presentar-ho degudament complimentat al registre situat a cadascuna de les adreces indicades o tramitar-ho per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aportant la documentació següent:
  
a) Títol de llicenciat
  
b) Currículum.
  
c) Fotocòpia compulsada del DNI
  
d) Expedient acadèmic, amb la nota mitjana oficial
  
e) Declaració jurada de no tenir cap relació laboral i de no beneficiar-se de cap altra beca.
  
f) Declaració jurada de disponibilitat per a residir en qualsevol localitat de la Comunitat Valenciana, i de disponibilitat horària.
  
g) Qualssevol altres documents que acrediten la possessió de títols, mèrits docents, investigadors o professionals que es desitgen al·legar.
  
h) En cas de ser home, haver fet el servei militar, o la prestació social substitutòria.
  
Tots els documents s'acreditaran mitjançant compulsa, en el moment de la presentació de les sol·licituds.
  
6. Termini de presentació de les sol·licituds
  
El termini de presentació de sol·licituds serà de 15 dies hàbils, comptats a partir de l'endemà de la publicació d'aquesta convocatòria al Diari Oficial de la Generalitat Valenciana.
  
7. Procés de selecció
  
Per a l'examen de la sol·licituds de beques es constituirà una comissió avaluadora presidida per la cap de l'Àrea de l'Oficina del Portaveu, senyora Pilar Carbonell Escolano, de la qual formaran part:
  
La senyora Amparo castellano Estornell.
  
La senyora Patricia Corrons Nicasio.
  
Actuarà com a secretari, sense ser membre de l'òrgan col·legiat, un tècnic designat per la Conselleria del Portaveu del Govern. El secretari actuarà amb veu però sense vot.
  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot. Així mateix podrà convocar els candidats que considere convenient per a comprovar, mitjançant entrevista, aquells extrems o mèrits adduïts que considere d'interès.
  
La selecció dels/es becaris/es vindrà donada per la puntuació obtinguda per l'aplicació del barem següent:
  
a) Expedient acadèmic: un màxim de 6 punts en funció de la nota mitjana obtinguda en l'expedient acadèmic, d'acord amb l'escala següent:
  
Nota mitjana 5 1 punt
  
 " 6 2 punts
  
 " 7 3 punts
  
 " 8 4 punts
  
 " 9 5 punts
  
 " 10 6 punts
  
Les fraccions corresponents a les notes mitjanes s'arrodoniran per excés, en cas de ser aquestes superiors a 0'5.
  
b) Coneixements de valencià: un màxim de 3 punts en funció dels nivells de coneixement del valencià establerts per la Junta Qualificadora de Coneixements de Valencià, convenientment acreditats pels certificats i títols que aquesta lliura, d'acord amb l'escala següent:
  
Oral: 0,75 punts
  
Elemental: 1,50 punts
  
Mitjà: 2,25 punts
  
Superior: 3 punts
  
c) Coneixement d'altres idiomes comunitaris: un màxim d'1 punt segons les especificacions següents:
  
I. Només tindran validesa els títols lliurats per les escoles oficials d'idiomes que es troben al territori espanyol.
  
II. Cada curs superat es puntuarà amb 0'10 punts amb el màxim total d'1 punt per al conjunt dels idiomes i cursos acreditats.
  
d) Examen escrit: un màxim de 7 punts. En aquest examen, de caràcter eliminatori, es valoraran els coneixements de l'administració autonòmica, i de l'actualitat informativa, així com la realització d'una nota de premsa per als aspirants de periodisme.
  
Per als aspirants a la beca d'audiovisuals, se substituirà la redacció de la nota de premsa, per una prova pràctica.
  
En el termini no superior a 30 dies, es convocarà els aspirants que hagen superat les proves, a una entrevista personal que serà realitzada per la comissió avaluadora.
  
En acabar totes les entrevistes personals, en un termini no superior a 15 dies, la comissió elaborarà una proposta de concessió de beques que contindran la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se per renúncia o abandonament.
  
8. Concessió
  
Les beques seran adjudicades per resolució del secretari general de la Presidència, a la vista de la proposta de la comissió avaluadora, en el termini màxim de tres mesos a partir de l'endemà del final de presentació de sol·licituds.
  
La no-resolució adjudicadora dins del termini establert anteriorment, produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
9. Drets, obligacions i incidències
  
Les beques permetran l'especialització en la comunicació institucional, així com el coneixement intern dels gabinets de premsa dels organismes públics.
  
Les beques objecte d'aquesta convocatòria són incompatibles amb el benefici de qualsevol altra beca, ajuda o activitat laboral regular. La infracció d'aquesta regla deixarà sense efecte la beca adjudicada.
  
La condició de becari mai no generarà cap relació laboral amb la Generalitat Valenciana ni amb els mitjans de comunicació a què puguen anar destinats. En cas que es tinga prèviament la condició d'empleat de la Generalitat Valenciana, es quedarà en la situació administrativa que procedisca en virtut de la normativa vigent de la funció pública.
  
Els/es becaris/es hauran de presentar la documentació acreditativa del compliment de les seues obligacions fiscals i amb la Seguretat Social i, a més, la documentació acreditativa que tenen cobertura sanitària.
  
La consellera portaveu del Govern Valencià resoldrà les incidències que es produïsquen durant el període de benefici de les beques, i deixarà sense efecte les mateixes, amb l'audiència prèvia de l'interessat, en cas que aquest incomplisca sense causa justificada les condicions establertes en aquesta convocatòria, o quan no realitze l'activitat que va motivar la concessió o deixara de reunir els requisits exigits.
  
Així mateix, la consellera portaveu del Govern Valencià tindrà la facultat d'interpretar el contingut d'aquestes bases, d'acord amb el que disposa l'article novè del Decret 108/1992, de 6 de juliol, del Govern Valencià, pel qual es regula la concessió de beques.
  
Finalitzat el període de gaudi de la beca i amb l'informe previ dels serveis, s'estendrà el certificat adient d'aprofitament, assistència i aptitud de la beca per la Conselleria del Portaveu del Govern.
  
10. Consignació pressupostària